П Р О Т О К О Л   № 28
от заседанието на Комисия ”Международна дейност” на ВСС,
проведено на 04.06.2014 г.

Днес, 04.06.2014 г., понеделник, от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 
ЧЛЕНОВЕ:    	Магдалена Лазарова
				Мария Кузманова
                		Милка Итова 
			Михаил Кожарев

На заседанието на присъства експертният сътрудник на комисията: Христина Тодорова – директор на дирекция „Международна дейност”.

Д Н Е В Е Н   Р Е Д:

1. ОТНОСНО: Кандидатури на магистрати за обявена вакантна позиция в Европейска служба за борба с измамите – OLAF.B.2, с краен срок за кандидатстване пред МВнР – 18.06.2014 г.

Комисия „Международна дейност”
Р Е Ш И:

1. ДА СЕ ИЗИСКА ДОПЪЛНИТЕЛНА ИНФОРМАЦИЯ от Десислава Пиронева – прокурор в Софийска районна прокуратура,  относно конкретния период, през който се е занимавала с дела, свързани с контрабанда на стоки.

2. ОДОБРЯВА кандидатурата на Веселина Чолакова, съдия в Административен съд гр. Варна, за обявената вакантна позиция в Европейска служба за борба с измамите – OLAF.B.2 за срок на командироване не е по-дълъг от шест месеца в съответствие с предоставеното съгласие от прекия административен ръководител.

3. ПРЕПРАЩА документите на одобрените кандидати до дирекция „Човешки ресурси” в Министерство на външните работи в указания срок.

2. ОТНОСНО: Кандидатури на магистрати за практикантски програми за съдии и прокурори, организирани от Германската фондация за международно правно сътрудничество (IRZ-Stiftung), с краен срок за кандидатстване пред Посолството на Федерална Република Германия в София – 23.06.2014 г.

Комисия „Международна дейност”
Р Е Ш И:

	2.1. ОДОБРЯВА кандидатурата на Калина Георгиева -  прокурор в РП Несебър - за участие в практикантска програма за наказателни съдии и прокурори, която се организира съвместно от Германската фондация за международно правно сътрудничество (IRZ-Stiftung) и Германския съюз на съдиите и провинциалните правосъдни администрации и която ще се проведе на територията на Федерална Република Германия в периода 04.11 – 21.11.2014 г.

	2.2. ПРЕПРАЩА документите на одобрения кандидат до Посолството на Федерална Република Германия в София в указания срок.

3. ОТНОСНО: Писмо от Министерство на правосъдието относно предоставяне на информация във връзка с изготвяне на Доклади по ратифицирани конвенции в съответствие с чл. 22 от Устава на Международната организация на труда./Отложена от 21.05.2014 г./
Представен е проект на писмо, изготвено от Румен Митев – главен експерт съдебна статистика в АВСС, до председателите на окръжните съдилища, Специализиран наказателен съд и Софийски градски съд.

		Комисия „Международна дейност”
					Р Е Ш И:

3.1. Одобрява проекта на писмо за събиране на исканата информация от председателите на районните, окръжните съдилища, Специализиран наказателен съд и Софийски градски съд – да се изпрати по електронна поща с молба за отговор до 06.06.2014 г.
3.2. Възлага на Румен Митев Румен Митев – главен експерт съдебна статистика в АВСС, да обобщи и изпрати до МП в срок горепосочената информация

4. ОТНОСНО: Писмо от Драгомир Йорданов – директор на Националния институт на правосъдието с информация относно процедурата за участие на български магистрати в дългосрочен стаж в съда на Европейския съюз по Програмата за обмен 2014 г. на Европейската мрежа за съдебно обучение (ЕМСО).

Комисия „Международна дейност”
Р Е Ш И:

4.1. Възлага на експертите от дирекция „Международна дейност” да предоставят на комисията Правилата за участие в дългосрочен стаж в съда на ЕС - по т. 1 от писмото на директора на Националния институт на правосъдието.
4.2. Да се изиска информация от Националния институт на правосъдието как е извършено подреждането на 5-те кандидати в списъка - кой изготвя Списъка на кандидатите за участие в дългосрочен стаж в съда на ЕС, как се извършва подредбата на кандидатите и по какви критерии.
4.3. Възлага на експертите от дирекция „Международна дейност” да изготвят проект на Вътрешни правила във връзка с обученията, организирани от НИП и изискват командироване на магистрати в чужбина.

5.ОТНОСНО: Въпросник за събиране на информация във връзка с изготвянето на Наръчник по международно право в сферата на правата на човека, предназначен за съдии и магистрати, от Специалния докладчик на съвета по правата на човека – г-жа  Габриела Кнаул.

Комисия „Международна дейност”
Р Е Ш И:

5.1. Да се изпрати писмо до Министерство на Външните работи, дирекция „Права на човека”, като се отговори, че въпросите не са от компетентността на ВСС. По въпрос № 8, може да се обърнат към Националния институт на правосъдието, който провежда обучението.

6.ОТНОСНО: Писмо от Генералния съвет на съдебната власт на Испания за предоставяне на информация за правните системи на останалите членове и наблюдатели на ЕМСС. /отложена от 21 май 2014 г./

Комисия „Международна дейност”
Р Е Ш И:

6.1. Да се отправи запитване до Министерство на правосъдието - дирекция «Процесуално представителство на РБ пред Европейския съд» относно процедурата по изпълнение на осъдителните решения на Европейския съд срещу българската държава.
6.2. Отлага отговора на въпрос 1 до получаване на исканата информация от Министерство на правосъдието
6.3. Одобрява проекта на отговор по въпрос 2, изготвен от дирекция «Международна дейност»  на ВСС.
6.4. Да се изпрати писмо по ел.-поща до Генералния съвет на съдебната власт на Испания, че към момента не можем да предоставим исканата информация, поради събирането на допълнителна такава.

7.ОТНОСНО: Писмо от Георги Колев – председател на Върховния административен съд относно определяне на магистрати, които да бъдат включени в списъка с ad hoc съдии на Европейския съд по правата на човека.

Комисия „Международна дейност”
Р Е Ш И:

7.1. Приема за сведение писмото от Георги Колев – председател на Върховния административен съд относно определяне на магистрати, които да бъдат включени в списъка с ad hoc съдии на Европейския съд по правата на човека.

8.ОТНОСНО: Доклад от Елга Цонева – председател на Административен съд гр. Русе и член на екипа по проект „Стандарти ІV – разпределяне на дела” на Европейската мрежа на съдебните съвети.

Комисия „Международна дейност”
Р Е Ш И:

8.1. Приема за сведение Доклад от Елга Цонева – председател на Административен съд гр. Русе и член на екипа по проект „Стандарти ІV – разпределяне на дела” на Европейската мрежа на съдебните съвети.
9.ОТНОСНО: Писмо от Главния секретар на Прокуратурата на Република България относно командироване в чужбина на представители на Прокуратурата.

КОМИСИЯ „МЕЖДУНАРОДНА ДЕЙНОСТ”
РЕШИ:

	9.1. Приема за сведение информацията относно командироване в чужбина на представители на Прокуратурата, предоставена от Главния секретар на Прокуратурата на Република България.
	9.2. Възлага на дирекция „Международна дейност" да актуализира информацията в таблицата за командированите в чужбина лица от органите на съдебната власт.

10.ОТНОСНО: Писмо от Якоб Филипс – старши специалист отдел Пощи при Министерство на администрацията и цифровизацията на Полша, с молба за предоставяне на информация във връзка с изготвяне на анализ относно метода за доставка на съдебните и административни известия, свързани със съдебни и административни производства във връзка с чл. 8 от Директива 97/67/ЕО на Европейския парламент и на Съвета от 15.12.1997 г. относно общите правила за развитието на вътрешния пазар на пощенските услуги в общността и за подобряването на качеството на услугата.

Комисия „Международна дейност”
Р Е Ш И:

10.1. Да се посочат процесуалните норми, които определят начина на изпращане от съдилищата на съобщения навън.
10.2. Да се изиска информация от председателите на ВКС, ВАС и на всички съдилища по какъв начин избират доставчика си за извършване на пощенски услуги.
10.3. Да се изиска информация от дирекция „ОАД” в АВСС за извършването на пощенски услуги в АВСС.

11.ОТНОСНО: Писмо от Теодора Маринова, с приложен проект на програма за заседанията на Комитета за сътрудничество по Програми BG14 и BG15, 24-25 юни, в Осло, Норвегия.

Комисия „Международна дейност”
Р Е Ш И:

11.1. Отлага решението по т. 11 от дневния ред за следващо заседание на комисията.

	12.ОТНОСНО: Отговори на допълнителните въпроси, свързани с програма Отворени съдилища в Унгария. /По искане на КПК на ВСС/.

Комисия „Международна дейност”
Р Е Ш И:
12.1. Да се извадят от раздел Доклади от международни срещи тези доклади, свързани с протоколни посещения, опознаване на правната система във връзка с функционирането и структурирането на съдебните системи на други държави и да се обособят в една секция.
12.2. Предлага да се създаде специална секция в раздел „Международно сътрудничество”, съдържащо информация за начина на функциониране  и структуриране на съдебните системи в други държави, в която да се включи наличната в момента информация от посещения в други държави.

	13.ОТНОСНО: Обсъждане на предложение за увеличение с 25 % на годишна членска вноска за членовете на Асоциацията - Европейска мрежа на съдебните съвети (ЕМСС).

Комисия „Международна дейност”
Р Е Ш И:

13.1. Предлага на ВСС да подкрепи предложението за увеличение с 25 % на годишната членска вноска за членовете на Европейска мрежа на съдебните съвети и да даде мандат на членовете на ВСС, които ще представляват Висшия съдебен съвет на годишното общо събрание на ЕМСС в Рим, Италия, в периода 11-13 юни 2014 г., да гласуват за увеличение на годишната членска вноска.

ПРЕДСЕДАТЕЛ 
НА КОМИСИЯТА:/П/
				     	 СОНЯ НАЙДЕНОВА